**MALE TAJNE VELIKIH POZNAVATELJA ZAVISNOSLOŽENIH REČENICA**

Nauči sljedeća pravila i lako ćeš raspoznati vrste zavisnosloženih rečenica!

Prije svega je važno znati odrediti rečeničnu granicu (to je onaj dio gdje zastaneš kad čitaš) te glavnu i zavisnu rečenicu. Vrsta zavisnosložene rečenice se određuje tako da dobro pogledaš glavni dio rečenice (to je onaj u kojem nema veznika). Evo nekih trikova koje znate jer ste učili, iz udžbenika, naravno.

**SUBJEKTNA REČENICA** – iz glavne rečenice ne vidimo tko je vršitelj radnje, tj. subjekt. To su i sve one rečenice koje u glavnom dijelu imaju se (npr. Vidi se, čuje se, zna se, …)

**PREDIKATNA REČENICA** – u glavnom dijelu nema nikakvih drugih glagola osim pomoćnih, tj. nema cijelog predikata.

**ATRIBUTNA REČENICA** – odgovaraju na pitanja Kakav?, Koji?, Čiji?, a svrha im je opisivanje!

**OBJEKTNA REČENICA** – odgovara na pitanje za akuzativ: Koga? Što?! Kada upravni govor pretvoriš u neupravni dobit ćeš objektnu rečenicu. Zato se u glavnom dijelu vrlo često koriste glagoli govorenja (npr. Rekao je, šapnuo sam, vikat ću,…)

**MJESNA REČENICA** – glavni dio odgovara na pitanja Gdje?, Kamo?, Kuda?.

**VREMENSKA REČENICA** - glavni dio odgovara na pitanje Kada?.

**NAČINSKA REČENICA** - glavni dio odgovara na pitanja Kako? Na koji način?.

POREDAK REČENICA:

1. **UOBIČAJENI POREDAK** – GLAVNA + ZAVISNA
2. **OBRNUTI POREDAK/INVERZIJA** – ZAVISNA + GLAVNA
3. **UMETNUTI** – DIO GLAVNE + ZAVISNA + DIO GLAVNE